Държавен вестник, бр. 18, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  18
лучават достъп до и използват информацията, 
съдържаща се в Централния кредитен регистър 
или в друга база данни, използвана в Република 
България за оценка на кредитоспособността на 
потребителите, при условията и по реда, при 
които данните се предоставят и използват от 
лица, предоставящи потребителски кредит на 
територията на Република България. 
Чл. 18. (1) Когато въз основа на извършена 
проверка в Централния кредитен регистър или 
в друга база данни, използвана в Република 
България за оценка на кредитоспособността на 
потребителите, кредиторът откаже да предоста­
ви кредит, той е длъжен да уведоми незабавно 
и безвъзмездно потребителя за резултата от 
извършената проверка и за сведенията за по­
требителя, съдържащи се в регистъра.
(2) Алинея 1 не се прилага в случаите, когато 
предоставянето на съответната информация е 
забранено или противоречи на действащото 
законодателство, на правото на Европейския 
съюз или на обществения ред и сигурност. 
(3) При обработването на лични данни на 
потребители и при осъществяването на достъп 
до тези данни във връзка с предоставянето на 
информация за оценка на тяхната кредитоспо­
собност се прилагат разпоредбите на Закона 
за защита на личните данни.
Г л а в а  п е т а
ГОДИШЕН ПРОЦЕНТ НА РАЗХОДИТЕ 
ПО КРЕДИТА 
Чл. 19. (1) Годишният процент на разходите 
по кредита изразява общите разходи по кредита 
за потребителя, настоящи или бъдещи (лихви, 
други преки или косвени разходи, комисиони, 
възнаграждения от всякакъв вид, в т.ч. тези, 
дължими на посредниците за сключване на 
договора), изразени като годишен процент от 
общия размер на предоставения кредит. 
(2) Годишният процент на разходите по 
кредита се изчислява по формула съгласно 
приложение № 1, като се вземат предвид посо­
чените в него общи положения и допълнителни 
допускания.
(3) При изчисляване на годишния процент на 
разходите по кредита не се включват разходите:
1. които потребителят заплаща при неиз­
пълнение на задълженията си по договора за 
потребителски кредит;
2. различни от покупната цена на стоката 
или услугата, които потребителят дължи при 
покупка на стока или предоставяне на услуга, 
независимо дали плащането се извършва в 
брой или чрез кредит;
3. за поддържане на сметка във връзка с 
договора за потребителски кредит, разходите 
за използване на платежен инструмент, позво­
ляващ извършването на плащания, свързани с 
усвояването или погасяването на кредита, както 
и други разходи, свързани с извършването на 
плащанията, ако откриването на сметката не е 
задължително и разходите, свързани със сметката, 
са посочени ясно и отделно в договора за кре­
дит или в друг договор, сключен с потребителя.
Г л а в а  ш е с т а 
НЕДЕЙСТВИТЕЛНОСТ НА ДОГОВОРА ЗА 
ПОТРЕБИТЕЛСКИ КРЕДИТ. НЕРАВНО­
ПРАВНИ КЛАУЗИ 
Чл. 20. (1) Правата, предоставени на по­
требителите по този закон, не могат да се 
ограничават. Всяка уговорка, с която предва­
рително се изключват или ограничават правата 
на потребителите, е недействителна. 
(2) Отказът от права, предоставени на по­
требителите по този закон, е недействителен.
(3) Когато договорът за потребителски кре­
дит е непосредствено свързан с територията на 
Република България или с територията на друга 
държава – членка на Европейския съюз, или 
с територията на повече държави – членки на 
Европейския съюз, потребителят не може да 
бъде лишен от защитата, предоставена му по 
този закон, или от защитата, предоставена му 
от законодателството на друга държава – членка 
на Европейския съюз.
Чл. 21. (1) Всяка клауза в договор за потре­
бителски кредит, имаща за цел или резултат 
заобикаляне изискванията на този закон, е 
нищожна.
(2) Всяка клауза в договор за потребител­
ски кредит с фиксиран лихвен процент, която 
определя обезщетение за кредитора, по-голямо 
от посоченото в чл. 32, ал. 4, е нищожна.
Чл. 22. Когато не са спазени изискванията 
на чл. 10, ал. 1, чл. 11, ал. 1, т. 7 – 12 и 20 и 
чл. 12, ал. 1, т. 7 – 9, договорът за потребител­
ски кредит е недействителен.
Чл. 23. Когато договорът за потребителски 
кредит е обявен за недействителен, потребителят 
връща само чистата стойност на кредита, но 
не дължи лихва или други разходи по кредита.
Чл. 24. За договора за потребителски кредит 
се прилагат и чл. 143 – 148 от Закона за защита 
на потребителите. 
Г л а в а  с е д м а 
РЕКЛАМА НА ПОТРЕБИТЕЛСКИ КРЕДИТ
Чл. 25. (1) Всяка реклама на потребителски 
кредит, която посочва лихвен процент или друго 
число, свързано с разходите по кредита, трябва 
задължително да съдържа информация за: 
1. лихвения процент, фиксиран и/или про­
менлив, приложим към кредита, заедно с под­
робна информация за всички разходи, включени 
в общите разходи по кредита за потребителя;
2. общия размер на кредита;
3. годишния процент на разходите с изклю­
чение на кредитите за овърдрафт; 
4. срока на кредита;
5. цената на стоката или услугата, когато тя 
се заплаща в брой, както и размера на аван­
совото плащане, когато кредитът се отпуска 
под формата на разсрочено плащане на стока 
или услуга;
6. общата сума, дължима от потребителя, и 
размера на вноските.